《暇日饮酒辄用靖节先生韵积二十首 其十二》
宋代·俞德邻

醉中忘世事，犹有酒醒时。未醒辄复醉，乃得与世辞。

伯伦颂酒德，佳趣端在兹。云何礼法士，闻风独迟疑。

浊酒聊可恃，渊明不吾欺。去去勿复道，有酒吾中之。

作者简介：俞德邻（1232～1293）字宗大，自号太玉山人，原籍永嘉平阳（今属浙江），父卓为庐江令，侨居京口（今江苏镇江）。度宗咸淳九年（1273）浙江转运司解试第一，未几宋亡。入元，累受辟荐，皆不应。因性刚狷，名其斋为佩韦（本集卷八《佩韦斋箴》）。元世祖至元三十年卒，年六十二。遗著由其子庸辑为《佩韦斋文集》十六卷（其中诗七卷），于元仁宗皇庆元年（1312）刊行，另有《佩韦斋辑闻》四卷。事见本集卷首元建安熊禾序，《至顺镇江志》卷一九有传。